
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valstij piekrītošā nekustamā īpašuma "Ceļš Blome–Siļķītes" Blomes pagastā, Smiltenes novadā, nodošanu Smiltenes novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma 42. panta pirmā daļa, 42.1 panta pirmā daļa, 43. pants, likuma “Par autoceļiem” 4. panta pirmā daļa, Pašvaldību likuma 4. panta pirmās daļas 3. punkts, Smiltenes novada pašvaldības domes 2025. gada 23. janvāra lēmums Nr. 37 “Par valstij piederoša nekustamā īpašuma “Ceļš Blome–Siļķītes” pārņemšanu bez atlīdzības  Smiltenes novada pašvaldības īpašumā” (protokols Nr. 1, 38. §) un Smiltenes novada pašvaldības Nekustamā īpašuma lietu komisijas 2024. gada 18. oktobra lēmums Nr. 473 “Par nekustamā īpašuma “V250” Blomes pagastā sadalīšanu un nekustamā īpašuma “Ceļš Blome – Siļķītes” izveidošanu” (protokols Nr. 19, 15. §).
1.2. Mērķis
Mērķa apraksts
Projekts sagatavots, lai atbilstoši Publiskas personas mantas atsavināšanas likuma regulējumam saņemtu Ministru kabineta atļauju Satiksmes ministrijai nodot bez atlīdzības Smiltenes novada pašvaldības īpašumā valstij piekrītošu nekustamo īpašumu Pašvaldību likuma 4. panta pirmās daļas 3. punktā noteiktās pašvaldības autonomās funkcijas īstenošanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta rīkojuma projekts “Par valstij piekrītošā nekustamā īpašuma “Ceļš Blome – Siļķītes” Blomes pagastā, Smiltenes novadā, nodošanu Smiltenes novada pašvaldības īpašumā” sagatavots, pamatojoties uz Smiltenes novada pašvaldības domes 2025. gada 23. janvāra lēmumu Nr. 37 “Par valstij piederoša nekustamā īpašuma “Ceļš Blome–Siļķītes” pārņemšanu bez atlīdzības  Smiltenes novada pašvaldības īpašumā” (protokols Nr. 1, 38. §) un Smiltenes novada pašvaldības domes Nekustamā īpašuma lietu komisijas 2024. gada 18. oktobra lēmumu Nr. 473 “Par nekustamā īpašuma “V250” Blomes pagastā sadalīšanu un nekustamā īpašuma “Ceļš Blome – Siļķītes” izveidošanu” (protokols Nr. 19, 15. §).
Rīkojuma projekts paredz Satiksmes ministrijai nodot bez atlīdzības Smiltenes novada pašvaldības īpašumā valstij piekrītošo nekustamo īpašumu “Ceļš Blome – Siļķītes” (nekustamā īpašuma kadastra Nr. 9446 006 0464) Blomes pagastā, Smiltenes novadā, kura sastāvā ietilpst zemes vienība ar kadastra apzīmējumu 9446 006 0462, zemes vienība ar kadastra apzīmējumu 9446 006 0463 un uz tām izbūvētā kompleksā inženierbūve “Autoceļš V265 km 3,251-5,096” (būves kadastra apzīmējums 9446 006 0462 001)) – valsts vietējā autoceļa V265 “Jaunsmiltene – Blomes skola” posmu no 3,251. km līdz 5,096. km (turpmāk – nekustamais īpašums).
Nekustamais īpašums nav ierakstīts zemesgrāmatā.
Saskaņā ar Ministru kabineta 2010. gada 31. maija rīkojuma Nr. 297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā” 9. pielikuma 6871. punktu sadalītā zemes vienība ar kadastra apzīmējumu 9446 006 0086 piekrīt valstij Satiksmes ministrijas personā.
Ņemot vērā Smiltenes novada pašvaldības domes Nekustamā īpašuma lietu komisijas 2024. gada 18. oktobra lēmumu Nr. 473 “Par nekustamā īpašuma “V250” Blomes pagastā sadalīšanu un nekustamā īpašuma “Ceļš Blome – Siļķītes” izveidošanu” (protokols Nr. 19, 15. §), tika nolemts no nekustamā īpašuma “V250” (kadastra Nr. 9446 006 0334) atdalīt zemes vienību ar kadastra apzīmējumu 9446 006 0086 3,2 ha platībā un iekļaut to jauna nekustamā īpašuma sastāvā, pēc pašvaldības ieskatiem piešķirot citu nosaukumu. Ņemot vērā, ka atdalāmā zemes vienība ar kadastra apzīmējumu 9446 006 0086 atrodas gan Blomes pagasta, gan Blomes ciema teritorijā, izvērtējot no turpmākās apsaimniekošanas nosacījumiem, Smiltenes novada pašvaldības dome nolēma, ka lietderīgi to sadalīt divās daļās un iekļaut to jauna nekustamā īpašumā “Ceļš Blome – Siļķītes” sastāvā. Līdz ar to, sadalot Satiksmes ministrijai piekrītošo zemes vienību ar kadastra apzīmējumu 9446 006 0086, ir izveidota zemes vienība ar kadastra apzīmējumu 9446 006 0462 un zemes vienība ar kadastra apzīmējumu 9446 006 0463.
Likuma „Par autoceļiem” 4. panta pirmajā daļā noteikts, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums.
Nekustamais īpašums atrodas Satiksmes ministrijas valdījumā.
Nekustamais īpašums ir iekļauts Ministru kabineta 2009. gada 29. septembra noteikumu Nr. 1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3. pielikumā “Vietējie autoceļi”, ar kuriem ir noteikta to piederība valstij.
VSIA „Latvijas Valsts ceļi” ar 2024. gada 16. decembra izziņu Nr. 4.9/23127 ir apliecinājusi, ka Ministru kabineta 2009. gada 29. septembra noteikumu Nr. 1104 3. pielikuma “Vietējie autoceļi” sarakstā iekļautais minētais valstij piederošais autoceļu posms atrodas Satiksmes ministrijas Valsts autoceļu fonda bilancē un saskaņā ar Deleģēšanas līgumu Nr. SM 2022/-58, noslēgtu 2022. gada 29. decembrī starp Satiksmes ministriju un VSIA „Latvijas Valsts ceļi”, ir nodots VSIA „Latvijas Valsts ceļi” pārvaldījumā. Vienlaikus VSIA „Latvijas Valsts ceļi” izziņā ir norādījusi, ka kompleksā inženierbūve “Autoceļš V265 km 3,251-5,096” (būves kadastra apzīmējums 9446 006 0462 001)) – valsts vietējā autoceļa V265 “Jaunsmiltene – Blomes skola” posms no 3,251. km līdz 5,096. km -  ir izbūvēta uz Satiksmes ministrijai piekrītošām zemes vienībām ar kadastra apzīmējumiem 9446 006 0462 un  9446 006 0463, Blomes pagasts, Smiltenes novads.
Atbilstoši Pašvaldību likuma 4. panta pirmās daļas 3. punktam Smiltenes novada pašvaldības dome 2025. gada 23. janvārī pieņēma lēmumu Nr. 37 “Par valstij piederoša nekustamā īpašuma “Ceļš Blome–Siļķītes” pārņemšanu bez atlīdzības Smiltenes novada pašvaldības īpašumā” (protokols Nr. 1, 38. §), tā turpmāk nodrošinot autonomo funkciju realizāciju un izpildi – gādāt par pašvaldības īpašumā esošo ceļu būvniecību, uzturēšanu un pārvaldību.
Saskaņā ar Nekustamā īpašuma valsts kadastra likuma 15. panta 3. un 4. punktu nekustamais īpašums kopā ar to sastāvā esošo iepriekš minēto valstij piederošo autoceļu posmu ir reģistrēts Nekustamā īpašuma valsts kadastra informācijas sistēmā kā kadastra objekts.
Pašvaldību likuma 4. panta pirmās daļas 3. punkts nosaka pašvaldībām pienākumu gādāt par pašvaldības īpašumā esošo ceļu būvniecību, uzturēšanu un pārvaldību.
Nekustamo īpašumu paredzēts nodot Smiltenes novada pašvaldības īpašumā, lai saskaņā ar Pašvaldību likuma 4. panta pirmo daļu  tos izmantotu pašvaldības autonomo funkciju īstenošanai, kā arī tādu aktivitāšu īstenošanai, kas nav kvalificējamas kā saimnieciskas, jo ir saistītas ar vispārējas, publiski un bez maksas pieejamas infrastruktūras, proti, autoceļu, attīstīšanu, līdz ar to  nekustamo īpašumu bezatlīdzības nodošana šādu aktivitāšu īstenošanai nekvalificējas kā komercdarbības atbalsts un attiecīgi nav jāpiemēro komercdarbības atbalsta regulējuma nosacījumi.
Pamatojoties uz likuma “Par autoceļiem” 5. panta pirmo daļu, ceļu lietotājiem ir tiesības transportlīdzekļu satiksmei lietot visus autoceļus, uz kuriem neattiecas īpašs aizliegums, ievērojot ceļu satiksmes noteikumus un Ministru kabineta noteikumus par autoceļu valsts aizsardzību, un nododamos nekustamos īpašumus paredzēts izmantot publiskai lietošanai un tādas infrastruktūras attīstībai, kas paredzēta publiskai lietošanai.
Valsts vietējā autoceļa V265 “Jaunsmiltene – Blomes skola” posmā no 3,251. km līdz 5,096. km uz zemes vienības ar kadastra apzīmējumu 9446 006 0462 atrodas Nigras caurtekas slūžas, kas ir sliktā tehniskā stāvoklī un ir nepieciešams veikt projektēšanas un remontdarbus.
Smiltenes novada pašvaldība, pārņemot nekustamo īpašumu, varēs normatīvajos aktos noteiktajā kārtībā piesaistīt līdzekļus no valsts pamatbudžeta programmas “Valsts autoceļa fonds” apakšprogrammas “Mērķdotācija pašvaldību autoceļiem (ielām)”. Nekustamais īpašums un uz to plānotā infrastruktūra būs pieejama ikvienam bez ierobežojuma un bez maksas, tādējādi saglabājot vispārējās publiskās infrastruktūras statusu. Izbeidzoties nepieciešamībai Smiltenes novada pašvaldībai izmantot nekustamo īpašumu rīkojuma projektā minētās autonomās funkcijas izpildei, nekustamais īpašums tiks atdots Satiksmes ministrijai visā tā sastāvā kopā ar neatdalāmiem uzlabojumiem.
Ar rīkojuma projektu Smiltenes novada pašvaldība tiek pilnvarota parakstīt nostiprinājuma lūgumu par nekustamā īpašuma ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgā nekustamā īpašuma ierakstīšanai zemesgrāmatā.
Nekustamais īpašums ir ierakstāms zemesgrāmata uz valsts vārda Satiksmes ministrijas personā vienlaikus ar Smiltenes novada pašvaldības īpašuma tiesību nostiprināšanu.
Nostiprinot īpašuma tiesības zemesgrāmatā, ir ierakstāma atzīme par aizliegumu Smiltenes novada pašvaldībai atsavināt nekustamos īpašumus un apgrūtināt tos ar hipotēku.
Smiltenes novada pašvaldībai, izmantojot nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam. Saskaņā ar Nekustamā īpašuma valsts kadastra informācijas sistēmas datiem nekustamā īpašumā lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā.
Problēmas un risinājumi
Problēmas apraksts
Nekustamais īpašums ir nepieciešams Smiltenes novada pašvaldībai Pašvaldību likuma 4. panta pirmās daļas 3. punktā minētās autonomās funkcijas izpildes nodrošināšanai – gādāt par pašvaldības īpašumā esošo ceļu būvniecību, uzturēšanu un pārvaldību.
Risinājuma apraksts
Pašvaldības autonomās funkcijas īstenošanai un Eiropas Savienības finansējuma piesaistei ceļu un citas infrastruktūras sakārtošanai, darbavietu radīšanai un privāto investīciju piesaistei valstij Satiksmes ministrijas personā piekrītošais nekustamais īpašums ir nododams pašvaldībai īpašumā.
Vai ir izvērtēti alternatīvie risinājumi?
Jā
Apraksts
Pamatojoties uz Pašvaldību likuma 4. panta pirmās daļas 3. punktu, Smiltenes novada pašvaldība rīcībā ar nekustamo īpašumu gādās par savas administratīvās teritorijas labiekārtošanu, veiksmīgāk un operatīvāk realizējot dažādu inženiertīklu izbūvi un uzturēšanas pasākumus un normatīvajos aktos noteiktajā kārtībā piesaistot līdzekļus no valsts pamatbudžeta programmas “Valsts autoceļu fonds” apakšprogrammas “Mērķdotācija pašvaldību autoceļiem (ielām)”, un rīkojuma izdošana ir vienīgais veids kā nodrošināt šā uzdevuma izpildi.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Autoceļu lietotāji. Nekustamais īpašums ir nepieciešams transporta infrastruktūras attīstībai.
Juridiskās personas
Jā
Ietekmes apraksts
Uzlabojot transporta infrastruktūru, pastarpināti tiek veicināta arī uzņēmējdarbība autopārvadājumu jomā.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Ietekme uz tautsaimniecību ir konstatējama vides sakārtošanas jomā, pašvaldībai izbūvējot jaunus objektus un tos labiekārtojot fizisko personu sadzīves ērtībām.
2.2.4. uz mazajiem un vidējiem uzņēmējiem:
Jā
Ietekmes apraksts
Ietekme uz tautsaimniecību ir konstatējama vides sakārtošanas jomā, pašvaldībai izbūvējot jaunus objektus un tos labiekārtojot fizisko personu sadzīves ērtībām.
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Izdevumus, kas saistīti ar nekustamā īpašuma ierakstīšanu zemesgrāmatā, segs Smiltenes novada pašvaldība. Smiltenes novada pašvaldībai, pārņemot īpašumā nekustamo īpašumu, finansējuma apmērs tiks noteikts saskaņā ar Ministru kabineta 2008. gada 11. marta noteikumiem Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība”.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2009. gada 29. septembra noteikumi Nr. 1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”.
Pamatojums un apraksts
Nepieciešams precizēt norādes par rīkojuma projektā minētā nekustamā īpašuma piederību Smiltenes novada pašvaldībai.
Atbildīgā institūcija
Satiksmes ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota.
Projekts un tā anotācija būs publiski pieejami Ministru kabineta tīmekļvietnes sadaļā “Tiesību aktu projekti”.

Projekta izstrādē iesaistītās institūcijas – Satiksmes ministrija, VSIA “Latvijas Valsts ceļi” un Smiltenes novada pašvaldība.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
VSIA "Latvijas Valsts ceļi"
Smiltenes novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Saskaņā ar Pašvaldību likuma 4. panta pirmās daļas 3. punktā minētās autonomās funkcijas izpildes nodrošināšanu – gādāt par pašvaldības īpašumā esošo ceļu būvniecību, uzturēšanu un pārvaldību.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Skar transporta infrastruktūras attīstību.
8.1.6. uz vidi
Vai projekts skar šo jomu?
Jā
Apraksts
Uzturot un veicot autoceļu attīstību, tā tiek veidota atbilstoši tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

